Таццяна Шчытцова: Гэта адна з папулярных інтэрпрэтацый і некаторы міф. Напраўду, разрыў тых заручынаў вельмі значны ў біяграфіі Кіркегора. Але сказаць, што менавіта ён паўплываў на яго творчасць, пісьменніцкую прадуктыўнасць – вялікае перабольшанне. Дарэчы адносіны між мужчынам і жанчынай – тэма, прысутная ў Кіркегора. Напрыклад, знакаміты ягоны твор, перліна дацкай літаратуры – “Дзённік спакусніка” (фрагмент твора “Або-або”). Там уся драматургія круціцца вакол складанай, спланаванай наперад спакусы. Вось такі, даволі бульварны, на першы погляд, сюжэт Кіркегор развівае як тэму, значную ў канктэксце незагойных экзістэнцыйных пытанняў чалавека эпохі мадэрну.